**Ministru kabineta rīkojuma projekta**

**“Par rīcības komitejas izveidi 2015.gada Eiropas čempionāta finālturnīra basketbolā vīriešiem grupas turnīra organizēšanas uzraudzībai”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Latvijas Nacionālās sporta padomes (turpmāk – Padome) 2014.gada 28.novembra sēdē nolemtais (prot. Nr.5 6.§., 6.7.apakšpunkts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 8.septembrī Starptautiskās Basketbola federācijas Eiropas nodaļa pieņēma lēmumu par 2015.gada Eiropas čempionāta finālturnīra basketbolā vīriešiem grupas turnīra (turpmāk – Čempionāts) sarīkošanu Latvijā. Čempionāts Latvijā (Rīgā) norisināsies no 2015.gada 3. līdz 11.septembrim un Latvijā D grupas turnīra ietvaros sacentīsies Igaunijas, Latvijas, Lietuvas, Ukrainas, Beļģijas un Čehijas vīriešu valstsvienības. Lai sekmētu valsts pārvaldes sadarbību ar Čempionāta sarīkošanu organizatoriem, nodrošinātu regulāru informācijas apmaiņu par čempionāta organizēšanas gaitu, kā arī pārraudzītu Čempionāta organizēšanai piešķirto valsts finanšu līdzekļu izlietojumu, Padome 2014.gada 28.novembra sēdē aicināja (prot. Nr.5 6.§., 6.7.apakšpunkts) Ministru kabinetu izveidot Čempionāta sarīkošanas rīcības komiteju Ministru prezidentes vadībā.Izglītības un zinātnes ministrijas izstrādātais Ministru kabineta rīkojuma projekts paredz Čempionāta rīcības komitejā iekļaut deleģētos pārstāvjus no Izglītības un zinātnes ministrijas, Finanšu ministrijas, Veselības ministrijas, Iekšlietu ministrijas, Satiksmes ministrijas, Ārlietu ministrijas, Valsts robežsardzes, Pilsonības un migrācijas lietu pārvaldes, Rīgas pilsētas pašvaldības un biedrības “Latvijas Basketbola savienība”. Tāpat Ministru kabineta rīkojuma projekts paredz, ka Rīcības komitejas vadītāja, ja nepieciešams, attiecīgo jautājumu risināšanā iesaista citus speciālistus un ekspertus. Rīcības komitejas sekretariāta funkcijas veiks Izglītības un zinātnes ministrija. |
| 3. | Projekta izstrādē iesaistītās institūcijas | Izglītības un zinātnes ministrija, Padome un Rīcības komitejas sastāvā iekļautās institūcijas, kuras deleģēja pārstāvjus. |
| 4. | Cita informācija | Ministru kabineta rīkojuma projekts attiecas uz tūrisma, sporta un brīvā laika politiku (sporta politiku). |

Anotācijas II, III, IV, V, VI, VII sadaļa – Ministru kabineta rīkojuma projekts šīs jomas neskar.

Izglītības un zinātnes ministre Mārīte Seile

Valsts sekretāra vietniece –

Izglītības departamenta direktore,

valsts sekretāra pienākumu izpildītāja Evija Papule

03.03.2015. 09:09

304

S.Roze

67047933, santa.roze@izm.gov.lv